Akciju sabiedrība "Latvijas valsts meži"

Nekustamo īpašumu pārvalde

IZSOLES

**Par apbūves tiesības piešķiršanu vēja parka moduļa ierīkošanai 2023.gada izsoles platībās**

N O L I K U M S

(ar grozījumiem)

APSTIPRINĀTS

2023.gada 21.augusta

Izsoles komisijas sēdē

Protokols Nr.1

AR GROZĪJUMIEM,

kas apstiprināti

2023.gada 16., 17. un 18.oktobra

Izsoles komisijas sēdē

Protokols Nr.6

Rīgā

2023

1. Izsoles pamatnoteikumi
   1. Izsoles nolikums (turpmāk - Nolikums) nosaka kārtību, kādā izsludināma un rīkojama izsole par apbūves tiesības vēja parka moduļa ierīkošanai slēgšanas tiesību publisku piešķiršanu (turpmāk - Izsole).
   2. Izsole tiek rīkota, ievērojot spēkā esošos normatīvos aktus, t.sk.:
      1. 19.07.1995. Publiskas personas finanšu līdzekļu un mantas izšķērdēšanas novēršanas likumu;
      2. 28.01.1937. Civillikumu;
      3. 14.10.1998. Civilprocesa likumu;
      4. MK 19.06.2018. noteikumiem Nr.350 “Publiskas personas zemes nomas un apbūves tiesības noteikumi”;
      5. MK 16.06.2015. noteikumiem Nr.318 “Elektronisko izsoļu vietnes noteikumi”;
      6. 04.10.2000. Nacionālās drošības likumu;
      7. AS “Latvijas valsts meži” apsaimniekošanā un īpašumā esošu neapbūvētu zemesgabalu, kuros būtu pamatoti veikt vēja elektroenerģijas parka moduļa (turpmāk – vēja parka) ierīkošanas izpēti, atlases principi un 2023. gada apbūves tiesību izsolēm virzāmo neapbūvēto zemesgabalu noteikšanas vadlīnijām (pieejamas tīmekļa vietnē: <https://www.lvm.lv/biznesa-partneriem/zemes-pirksana-un-noma/iznomajam-zemi/iznomasanas-kartiba>) (turpmāk – Vadlīnijas).
   3. Izsoles mērķis ir nodrošināt apbūves tiesības piešķiršanu par iespējami augstāko Izsoles rezultātā noteikto vienreizējo maksājumu, noslēdzot apbūves tiesības līgumu (turpmāk – Apbūves tiesības līgums).
2. Izsoles rīkotājs un komisija

AS “Latvijas valsts meži” (turpmāk – LVM)

Vaiņodes iela 1, Rīga, LV – 1004, reģistrācijas Nr. 40003466281

tālr.67805015, e-pasts: [vejaparki@lvm.lv](mailto:vejaparki@lvm.lv)

Norēķinu konts:AS “SEB banka”, bankas kods: UNLALV2X, konts: LV10 UNLA 0003 0304 6754 4

* 1. Izsoles rīkotāja kontaktpersonas:
     1. Jautājumos par Izsoles objektiem - Nekustamo īpašumu pārvaldes Vēja parku projektu vadītāja Lāsma Dzelme, tālruņa Nr. 26575091, e-pasts: [vejaparki@lvm.lv](mailto:vejaparki@lvm.lv);
     2. Juridiska rakstura jautājumos (Nolikums, prasības Izsoles dalībniekiem, piedāvājuma iesniegšana un izskatīšana) – Nekustamo īpašumu pārvaldes vecākais juriskonsults Māris Eisaks, tālruņa Nr. 28388320, e-pasts: [vejaparki@lvm.lv](mailto:vejaparki@lvm.lv).
  2. Izsoles komisija - Izsoli par apbūves tiesības piešķiršanu vēja parka moduļa ierīkošanai Zemkopības ministrijas (turpmāk - ZM) vārdā par valstij ZM personā piederošām LVM pārvaldīšanā esošām zemēm un LVM vārdā par LVM īpašumā esošām zemēm organizē Izsoles komisija (turpmāk – Komisija), kas apstiprināta ar 2023.gada 01.augusta LVM Valdes lēmumu Nr.219, protokols Nr.33/2023; 4.punkts.
     1. Komisija sastāv no 8 (astoņiem) locekļiem. Komisijas darbu vada tās priekšsēdētājs, bet viņa prombūtnes laikā - jebkurš no Komisijas locekļiem. Izsoles gaitu protokolē Komisijas iecelts Komisijas loceklis.
     2. Komisija lemj par visiem ar Izsoles rīkošanu un norisi saistītajiem jautājumiem, veic visas darbības saskaņā ar Nolikumu un nodrošina sēžu protokolēšanu.
     3. Komisija ir lemttiesīga, ja tās sēdē piedalās vairāk kā 50% no Komisijas locekļiem.
     4. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.
     5. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu.

1. Izsoles objekts, obligātie papildu nosacījumi un sākumcena
   1. Izsoles objekts – tiesības slēgt apbūves tiesības līgumu par vēja elektroenerģijas parka moduļa (turpmāk – Vēja parka modulis) ierīkošanu valstij ZM personā piederošajos LVM pārvaldīšanās esošajos un/vai LVM piederošajos zemesgabalos (turpmāk - Zemesgabals) attiecīgajā izsoles daļā.

Izsoles daļas:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Izsoles daļas Nr.*** | ***Izsoles platības ID (kartē)*** | ***Izsoles daļas nosaukums*** | ***Izsoles daļas platība, ha*** | ***T.sk. ZM zeme, ha*** | ***T.sk. LVM zeme, ha*** | ***Plānotā vēja parka jauda, MW*** | ***Drošības naudas apmērs, EUR*** | ***Izsoles solis, EUR*** |
| 1 | 1 | Aizkraukle DR, > 15 000 ha, 304 MW | 15 173.64 | 15 131.05 | 42.59 | 304.00 | 152 000.00 | 75 868.20 |
| 2 | 3 | Dundaga DR, > 10 000 ha, 207 MW | 10 311.12 | 10 296.54 | 14.58 | 207.00 | 103 500.00 | 51 555.60 |
| 3 | 4 | Liepāja DA, > 12 000 ha, 248 MW | 12 354.39 | 12 354.39 | 0.00 | 248.00 | 124 000.00 | 61 771.95 |
| 4 | 6 | Viesīte-Līvāni, > 9 000 ha, 186 MW | 9 255.44 | 9 226.24 | 29.20 | 186.00 | 93 000.00 | 46 277.20 |
| 5 | 7 | Skrunda ZA, > 8 500 ha, 180 MW | 8 978.18 | 8 846.56 | 131.62 | 180.00 | 90 000.00 | 44 890.90 |
| 6 | 8 | Kuldīga A, > 8 000 ha, 167 MW | 8 318.75 | 8 318.75 | 0.00 | 167.00 | 83 500.00 | 41 593.75 |
| 7 | 11 | Apriķi, > 6 500 ha, 138 MW | 6 884.77 | 6 874.19 | 10.58 | 138.00 | 69 000.00 | 34 423.85 |
| 8 | 12 | Jūrkalne, > 6 000 ha, 129 MW | 6 421.20 | 6 421.20 | 0.00 | 129.00 | 64 500.00 | 32 106.00 |
| 9 | 13 | Skrunda DA, > 6 500 ha, 138 MW | 6 874.40 | 6 830.44 | 43.96 | 138.00 | 69 000.00 | 34 372.00 |
| 10 | 15 | Ventspils ZA, > 5 500 ha, 118 MW | 5 865.36 | 5 769.93 | 95.43 | 118.00 | 59 000.00 | 29 326.80 |
| 11 | 23 | Ķegums DR, > 4 000 ha, 88 MW | 4 382.78 | 4 382.78 | 0.00 | 88.00 | 44 000.00 | 21 913.90 |
| 12 | 24 | Dundaga ZR, > 4 000 ha, 86 MW | 4 264.06 | 4 237.46 | 26.60 | 86.00 | 43 000.00 | 21 320.30 |
| 13 | 25 | Ugāle- Talsi, > 3 500 ha, 80 MW | 3 970.31 | 3 970.31 | 0.00 | 80.00 | 40 000.00 | 19 851.55 |
| 14 | 29 | Viļaka DR, > 3 000 ha, 70 MW | 3 481.20 | 3 458.36 | 22.84 | 70.00 | 35 000.00 | 17 406.00 |
| 15 | 34 | Piltene DA, > 2 500 ha, 55 MW | 2 738.55 | 2 738.55 | 0.00 | 55.00 | 27 500.00 | 13 692.75 |
| 16 | 42 | Iecava ZA, > 2 000 ha, 48 MW | 2 395.49 | 2 375.08 | 20.41 | 48.00 | 24 000.00 | 11 977.45 |
| 17 | 45 | Pope ZA, > 2 000 ha, 47 MW | 2 316.42 | 2 316.42 | 0.00 | 47.00 | 23 500.00 | 11 582.10 |
| 18 | 46 | Nīcgale, > 3 000 ha, 63 MW | 3 124.85 | 3 124.85 | 0.00 | 63.00 | 31 500.00 | 15 624.25 |
| 19 | 47 | Vangaži, > 2 000 ha, 45 MW | 2 239.83 | 2 239.83 | 0.00 | 45.00 | 22 500.00 | 11 199.15 |
| 20 | 48 | Bārta DA, > 3 500 ha, 72 MW | 3 572.01 | 3 572.01 | 0.00 | 72.00 | 36 000.00 | 17 860.05 |
| 21 | 51 | Vāne, > 2 000 ha, 42 MW | 2 063.88 | 2 065.88 | 0.00 | 42.00 | 21 000.00 | 10 319.40 |
| 22 | 53 | Jersika, > 1 500 ha, 35 MW | 1 722.56 | 1 717.40 | 5.16 | 35.00 | 17 500.00 | 8 612.80 |
| 23 | 54 | Nereta ZR, > 1 500 ha, 40 MW | 1 965.65 | 1 942.38 | 23.27 | 40.00 | 20 000.00 | 9 828.25 |
| 24 | 55 | Zilupe, > 1 500 ha, 38 MW | 1 873.80 | 1 863.06 | 10.74 | 38.00 | 19 000.00 | 9 369.00 |
| 25 | 57 | Dalbe A, > 1 500 ha, 38 MW | 1 858.59 | 1 858.59 | 0.00 | 38.00 | 19 000.00 | 9 292.95 |
| 26 | 59 | Līvāni ZA, > 1 500 ha, 36 MW | 1 778.23 | 1 760.90 | 17.33 | 36.00 | 18 000.00 | 8 891.15 |
| 27 | 60 | Grundzāle Z, > 1 500 ha, 33 MW | 1 615.31 | 1 615.31 | 0.00 | 33.00 | 16 500.00 | 8 076.55 |
| 28 | 61 | Pampāļi DA, > 3 500 ha, 71 MW | 3 535.71 | 3 535.71 | 0.00 | 71.00 | 35 500.00 | 17 678.55 |
| 29 | 62 | Aloja, > 2 500 ha, 54 MW | 2 682.88 | 2 672.78 | 10.10 | 54.00 | 27 000.00 | 13 414.40 |
| 30 | 63 | Iecava DA, > 1 500 ha, 31 MW | 1 514.96 | 1 470.65 | 44.31 | 31.00 | 15 500.00 | 7 574.80 |
| 31 | 64 | Vecslabada, > 1 500 ha, 31 MW | 1 506.66 | 1 470.93 | 35.73 | 31.00 | 15 500.00 | 7 533.30 |
| 32 | 66 | Viļaka, > 1000 ha, 30 MW | 1 490.44 | 1 490.44 | 0.00 | 30.00 | 15 000.00 | 7 452.20 |
| 33 | 77 | Valdgale ZR, > 3 500 ha, 75 MW | 3 748.56 | 3 606.62 | 141.94 | 75.00 | 37 500.00 | 18 742.80 |
| 34 | 52 | Līvbērze, > 1 000 ha, 24 MW | 1 155.61 | 1 155.61 | 0.00 | 24.00 | 12 000.00 | 5 778.05 |
| 35 | 108 | Dagda, > 250 ha, 6 MW | 280.63 | 280.63 | 0.00 | 6.00 | 3 000.00 | 1 403.15 |
| 36 | 120 | Arakste, > 200 ha, 5 MW | 210.18 | 210.18 | 0.00 | 5.00 | 2 500.00 | 1 050.90 |
| 37 | 121 | Tilža, > 1 000 ha, 30 MW | 1455.66 | 1455.66 | 0.00 | 30.00 | 15 000.00 | 7278.30 |
| 38 | 122 | Gerlaks, > 100 ha, 3 MW | 107.23 | 107.23 | 0.00 | 3.00 | 1 500.00 | 536.15 |

Izsoles daļu apraksti norādīti Nolikuma Pielikumos Nr.1.1 – 1.38 (turpmāk – Izsoles daļas), kur norādītas atrašanās vieta, kadastra apzīmējumi un platība. Apgrūtinājumi un cita Zemesgabalu raksturojoša informācija pieejama Valsts zemes dienesta kadastra informācijas sistēmā.

* 1. Zemesgabala nodošanas apbūves tiesībai mērķis – vēja parka moduļa ierīkošana ar katrā Izsoles daļā norādīto plānoto jaudu un saistīto inženierbūvju būvniecība un ekspluatācija, t.sk., bet ne tikai, veicot sekojošas darbības:
     1. Veicot inženierizpēti (topogrāfiskās, ģeodēziskās, ģeotehniskās, hidrometeoroloģiskās izpētes) un plānotās apbūves (vēja parka moduļi un transporta infrastruktūra, inženierkomunikācijas) izvietojuma projektēšanu;
     2. Veicot ietekmes uz vidi sākotnējā novērtējumu vai ietekmes uz vidi novērtējuma procesu un normatīvos aktos noteiktā kārtībā saņemot paredzētās darbības akceptu;
     3. Veicot teritorijas plānojuma grozījumus vai lokālplānojuma izstrādi attiecīgajās teritorijās, ja nepieciešams;
     4. Saņemot elektroenerģijas pārvades sistēmas operatora un/vai sadales sistēmas operatora tehniskos noteikumus un/vai prasības sistēmas pieslēguma ierīkošanai;
     5. Veicot apbūves teritoriju (zemes vienības daļu) kadastrālo uzmērīšanu un reģistrāciju Valsts zemes dienesta uzturētajā Nekustamā īpašuma valsts kadastra informācijas sistēmā, kā arī atmežojamo meža zemju izvietojuma plānu sagatavošanu, atbilstoši normatīvajiem aktiem par zemes kadastrālo uzmērīšanu;
     6. Izstrādājot būvniecības ieceres dokumentus un būvprojektu, ievērojot būvniecību reglamentējošos normatīvos aktus un tehniskās prasības;
     7. Pirms elektroenerģijas ražošanas un tirdzniecības uzsākšanas normatīvos aktos noteiktajā kārtībā saņemot atļauju jaunu elektroenerģiju ģenerējošu jaudu ieviešanai un uzstādīšanai, tai skaitā reģistrējoties elektroenerģijas ražotāju un tirgotāju reģistrā;
     8. Veicot apbūves tiesības nodalījumu atvēršanu Zemesgrāmatā u.c. nepieciešamās darbības.
  2. Apbūves tiesības līguma termiņš – līgums stājas spēkā ar abpusējas parakstīšanas dienu (pēdējā pievienotā droša elektroniskā paraksta un tā laika zīmoga datums) un ir spēkā 30 (trīsdesmit) gadus.

Apbūves tiesības līguma termiņš var tikt pagarināts, ja tas ir atļauts saskaņā ar Latvijas Republikas tiesību aktos noteikto. Ja atbilstoši Enerģētiskās drošības un neatkarības veicināšanai nepieciešamās atvieglotās energoapgādes būvju būvniecības kārtības likumam Izbūvējamā vēja parka jauda uz publiskas personas meža zemes sasniedz 50 MW un vairāk, Līguma termiņš var tikt pagarināts uz termiņu līdz 35 (trīsdesmit pieciem) gadiem.

* 1. Izsoles objekta sākumcena (Vienreizējs maksājums par Apbūves tiesības piešķiršanu) - 0,00 EUR par 1 ha.
  2. Izsoles solis – 5,00 EUR par 1 ha, solīšana sākas ar Izsoles objekta sākumcena + 1 solis. Katras izsoles daļas izsoles solis noteikts Nolikuma 3.1.punkta Izsoles daļu tabulā.
  3. (Izslēgts)

1. Izsoles pretendents (fiziska vai juridiska persona, kas iesniegusi pieteikumu atbilstoši Nolikuma 6.2.1.punktam)
   1. Izsolē var piedalīties jebkura fiziska persona vai juridiska persona:
      1. kurai nav parādsaistību pret LVM;
      2. kura ir reģistrēta normatīvajos aktos noteiktajā kārtībā (*attiecas uz juridisku personu*);
      3. kurai saskaņā ar likuma "Par nodokļiem un nodevām" 74.pantu vai valstī, kurā tā reģistrēta vai kurā atrodas tās pastāvīgā dzīvesvieta, saskaņā ar attiecīgās ārvalsts normatīvajiem aktiem pēdējās datu aktualizācijas datumā uz pieteikuma iesniegšanas dienu nav neizpildītas saistības nodokļu (tai skaitā valsts sociālās apdrošināšanas) jomā.
      4. kurai nav pasludināts maksātnespējas process, nav ierosināta tiesiskās aizsardzības procesa lieta, nav apturēta vai pārtraukta tās saimnieciskā darbība, nav uzsākta tiesvedība par tās bankrotu;
      5. kura ir saņēmusi Nolikuma 6.2.4. punktā minēto Komisijas uzaicinājumu reģistrēties dalībai izsolē un pēc izsoles daļas publicēšanas elektronisko izsoļu vietnē <https://izsoles.ta.gov.lv> ir iemaksājusi LVM kontā Nolikuma 7.punktā minēto Izsoles dalības maksu un Nolikuma 8.punktā minēto drošības naudu, kā arī elektroniskās izsoles vietnes administratoram maksu par dalību izsolē normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotajiem rēķiniem;
      6. kura (vai kuras juridiskās personas valdes vai padomes loceklis, patiesā labuma guvējs, pārstāvēt tiesīgā persona vai prokūrists, vai persona, kura ir pilnvarota pārstāvēt juridisko personu darbībās, kas saistītas ar filiāli) nav reģistrēta sankciju sarakstā <https://sankcijas.fid.gov.lv/>;
      7. kura, vai kuras īpašnieks vai kapitāldaļu turētājs (juridiskai personai) nav reģistrēta valstīs, kas nodokļu nolūkos nesadarbojas Eiropas Savienības cīņā pret izvairīšanos no nodokļu maksāšanas un nodokļu apiešanas, tajā skaitā valstīs, kuras konkrētā termiņā nav izpildījušas savas saistības ievērot labas nodokļu pārvaldības kritērijus, un valstīs, kuras ir atteikušās to darīt (<https://www.consilium.europa.eu/lv/policies/eu-list-of-non-cooperative-jurisdictions/#countries> ).
      8. kura ir apliecinājusi (*atzīme Pielikumā Nr.2 pievienotajā formā*), ka LVM kā kredītinformācijas lietotājs ir tiesīga pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no LVM pieejamām datubāzēm.
      9. kura ir apliecinājusi (*atzīme Pielikumā Nr.2 pievienotajā formā*) , ka gadījumā, ja Izsoles rezultātā iegūs Apbūves tiesības līguma slēgšanas tiesības un noslēgs Apbūves tiesības līgumu, uzsākot tajā noteikto Būvniecības posmu, pirms atbilstoša pieņemšanas – nodošanas akta parakstīšanas, iesniegs saistību izpildes nodrošinājumu (bankas garantijas vai apdrošināšanas polises veidā) 10% apmērā no Apbūves tiesības līgumā noteiktās būvniecības posma maksas, rēķinot no tā izrietošo kopējo maksājumu apjomu būvniecības (kas tiek pieņemts 4 gadi) periodā. *Piemēram, 100 MW objekta aprēķins: 3400 eur \* 100 MW \* 4 gadi=1 360 000; 10% =136 000 eur).* Apbūves tiesīgajam, atbilstoši Apbūves tiesības līguma noteikumiem būs jānodrošina tās spēkā esamība līdz Būvniecības posma beigām.
      10. kura ir apliecinājusi (*atzīme Pielikumā Nr.2 pievienotajā formā)*, ka gadījumā, ja tā iegūs Apbūves tiesības līguma slēgšanas tiesības un noslēgs Apbūves tiesības līgumu, pēc vēja parku moduļu nodošanas ekspluatācijā, tā apņemas reģistrēties Uzņēmumu reģistrā kā Nacionālajai drošībai nozīmīga komercsabiedrība pie nosacījuma, ja tā atbildīs Nacionālās drošības likuma 37.panta 4.daļas kritērijiem.
      11. Ja izsoles pretendents pretendē uz Izsoles daļu vai vairākām Izsoles daļām, kas kopsummā pārsniedz plānoto nominālo jaudu sākot no 300 MW, tad pretendents pierāda savu iepriekšējo pieredzi atjaunīgo energoresursu ražošanā ar uzstādīto nominālo jaudu vismaz 100 MW (objekts vai objekti ir nodoti ekspluatācijā un nodrošina elektroenerģijas ražošanu, ko pierāda attiecīga dokumentācija). Pretendents var pierādīt savu pieredzi ar personu, kas ar to saistīta atbilstoši Koncernu likuma noteikumiem.
   2. Pretendents pieteikumu un tam pievienojamos dokumentus iesniedz latviešu valodā. Dokumentus, kas sagatavoti citā valodā, iesniedz ar pievienotu pretendenta apliecinātu tulkojumu latviešu valodā atbilstoši normatīvo aktu prasībām.
   3. Komisijai ir tiesības pieprasīt, lai pretendents izskaidro vai papildina tā pieteikumā un tam pievienotajos dokumentos ietverto informāciju. Ja pretendents Komisijas noteiktajā termiņā neiesniedz pieprasīto informāciju, pretendenta pieteikumu un tam pievienotos dokumentus Komisija vērtē pēc tās informācijas, kas ir Komisijas rīcībā.
   4. Piedalīšanās Izsolē ir brīvas gribas izpausme.
   5. Visiem ir vienādi Izsoles noteikumi un iespējas sacensties par Apbūves tiesības līguma slēgšanas tiesību iegūšanu.
2. Informācijas par Izsoli publicēšana
   1. Sludinājums par Izsoli tiek publicēts:
      1. LVM tīmekļa vietnē [www.lvm.lv](http://www.lvm.lv), sadaļā “Konkursi un izsoles” <https://www.lvm.lv/biznesa-partneriem/zemes-pirksana-un-noma/konkursi-un-izsoles>, publicējot Nolikumu ar pielikumiem, tai skaitā Apbūves tiesības līguma projektu un informāciju par Izsoles daļām.
      2. AS “Valsts nekustamie īpašumi’’ vietnē [www.vni.lv](http://www.vni.lv), atbilstoši tās funkcionalitātēm, publicējot paziņojumu par izsoli norādot Nolikuma 5.1.1.punktā minēto saiti.
   2. Tiesu administrācijas uzturētajā elektronisko izsoļu vietnē <https://www.izsoles.ta.gov.lv/> informācija par izsoli tiks publicēta ne ātrāk kā 30 dienas pirms Nolikuma 9.2.punktā norādītā Izsoles beigu termiņa.
   3. Komisijai ir tiesības izdarīt grozījumus Nolikumā un tā pielikumos ne vēlāk kā līdz 2023.gada 20.oktobrim, ja tam ir objektīvs pamatojums.
   4. Ieinteresēto Izsoles dalībnieku sanāksme par Izsoles priekšmetu tiek rīkota 2023.gada 7.septembrī plkst.13:00, AS “Latvijas valsts meži” Zemgales reģiona klientu centrā, Loka maģistrāle 2M, Jelgava, LV-3004, Latvija.
   5. Gadījumā, ja tiek izdoti Latvijas Republikas Saeimas, Ministru kabineta lēmumi vai ministriju amatpersonu lēmumi, vai citi Izsoles rīkotājam saistoši ministriju norādījumi valsts aizsardzības vai drošības jomā, kas ietekmē Izsoles objektu, Komisija izbeidz Izsoli attiecīgajā Izsoles daļā.
3. Izsoles pretendentu reģistrēšana Izsoles dalībnieku reģistrā
   1. Pretendentu reģistrācija Izsolei notiek divās kārtās:
      1. pieteikšanās dalībai Izsolē līdz 2023.gada 6.novembrim, pēc kura tiek veikta pretendentu atbilstības pārbaude atbilstoši Nolikuma 6.2.2.punktam,
      2. Pretendentu atbilstības pārbaudi izturējušo pretendentu autorizācija elektronisko izsoļu vietnē <https://www.izsoles.ta.gov.lv> laika posmā no 2023.gada 22.novembra līdz 2023.gada 12.decembrim (ieskaitot).
   2. Pretendentu pieteikšanās dalībai Izsolē un to atbilstības pārbaude notiek šādā kārtībā:
      1. Izsoles pretendentam līdz 2023.gada 6.novembrim (ieskaitot) rakstiski jāiesniedz Izsoles pieteikums ar pielikumiem vienā no sekojošiem veidiem:
         1. elektroniski uz e-pastu: [vejaparki@lvm.lv](mailto:vejaparki@lvm.lv);
         2. personīgi iesniedzot, sūtot pa pastu vai nodrošinot, ka pieteikums tiek saņemts LVM Rīgas klientu centrā Vaiņodes ielā 1, Rīgā, darba laikā no 8:30 – 17:00, ne vēlāk kā līdz 2023.gada 6.novembrim (ieskaitot). Pieteikums un tā pielikumi iesniedzami slēgtā (aizlīmētā) aploksnē, uz kuras norādīta atzīme: *Pieteikums izsolē “Par apbūves tiesības piešķiršanu vēja parka moduļa ierīkošanai 2023.gada izsoles platībās”.*
      2. piesakoties pretendentam jāiesniedz šādi dokumenti, kas ir parakstīti un/vai apliecināti normatīvajos aktos noteiktajā kārtībā:
         1. Pieteikums, atbilstoši Nolikuma pielikumā Nr.2 pievienotajai formai;
         2. Ja Pretendents (juridiska persona) reģistrēts ārvalstīs, tad attiecīgās valsts kompetentās institūcijas izsniegts dokuments, kas apliecina reģistrāciju atbilstoši tās valsts normatīvo aktu prasībām;
         3. Ja pretendents (juridiska persona) reģistrēts ārvalstīs, tad attiecīgās valsts kompetentās institūcijas izsniegts dokuments, kurā norādīti juridiskās personas valdes locekļi, padomes locekļi (ja tāda izveidota), patiesā labuma guvēji, pārstāvēt tiesīgās personas vai prokūristi, vai personas, kuras ir pilnvarotas pārstāvēt juridisko personu darbībās, kas saistītas ar filiāli;
         4. Ja pretendents pretendē uz Izsoles daļu/daļām, ar plānoto uzstādāmo nominālo jaudu sākot no 300 MW, tad jāiesniedz Nolikuma 4.1.11. punktā minēto pieredzes apliecinājumu (*atzīme Pielikumā Nr.2 pievienotajā formā)*, pēc izvēles pievienojot dokumentus, kas to apliecina.
         5. Latvijā reģistrēts pretendents iesniedz Valsts ieņēmumu dienesta izsniegtu izziņu, kas apliecina, ka tam, saskaņā ar likuma "Par nodokļiem un nodevām" 74.pantu nav neizpildītas saistības nodokļu (tai skaitā valsts sociālās apdrošināšanas) jomā;
         6. Ja pretendents reģistrēts ārvalstīs, tad iesniedz attiecīgās valsts kompetentās institūcijas izsniegtu izziņu, kas apliecina, ka valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav neizpildītas saistības nodokļu jomā;
         7. Ja pretendents reģistrēts ārvalstīs, tad iesniedz attiecīgās valsts kompetentās institūcijas izsniegtu izziņu par to, ka pretendentam nav pasludināts maksātnespējas process, nav ierosināta tiesiskās aizsardzības procesa lieta, nav apturēta vai pārtraukta tā saimnieciskā darbība, nav uzsākta tiesvedība par tā bankrotu.
      3. Izziņas un citus dokumentus, kurus izsniedz Latvijas kompetentās institūcijas, Komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Komisija pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
      4. Pēc Nolikuma 6.2.2.punktā minēto dokumentu iesniegšanas Komisija veic Pretendentu atbilstības pārbaudi Nolikuma 4.1.punkta prasībām un lemj par to atbilstību. Pēc atbilstības pārbaudes veikšanas, bet ne vēlāk kā līdz 2023.gada 22.novembrim, Komisija nosūta Izsoles pretendentam uzaicinājumu reģistrēties dalībai Izsolē izsoļu portālā <https://izsoles.ta.gov.lv> uz attiecīgo Izsoles daļu, vai nosūta atteikumu dalībai izsolē.
      5. (izslēgts)
      6. Izsoles pretendenti, savlaicīgi reģistrējas elektronisko izsoļu portālā atbilstoši Elektronisko izsoļu vietnes lietošanas noteikumiem (pieejami <https://izsoles.ta.gov.lv/noteikumi/1>).
      7. Ziņas par pretendentu tiek iekļautas Izsoļu dalībnieku reģistrā~~.~~
      8. Pēc Nolikuma 6.2.4.punktā saņemtā uzaicinājuma Pretendents, kā elektronisko izsoļu vietnē <https://izsoles.ta.gov.lv> reģistrēts lietotājs nosūta Izsoles rīkotājam lūgumu par autorizēšanu dalībai Izsolē par konkrētu Izsoles daļu un veic Nolikuma 4.1.5.punktā minētos maksājumus par attiecīgo Izsoles daļu.
      9. 3 (trīs) darba dienu laikā pēc informācijas saņemšanas par Nolikuma 4.1.5. punktā minēto maksājumu veikšanu, Izsoles rīkotājs, izmantojot elektronisko izsoļu vietnē pieejamo rīku, autorizē Izsoles pretendentu dalībai Izsolē. Pēc autorizēšanas Pretendents kļūst par Izsoles dalībnieku.
   3. Informāciju par autorizēšanu dalībai Izsolē Izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu. Autorizējot personu Izsolei, katram solītājam elektronisko izsoļu vietnes sistēma automātiski izveido unikālu identifikatoru.
   4. Izsoles pretendents netiek autorizēts dalībai izsolē elektronisko izsoļu vietnē <https://izsoles.ta.gov.lv> uz attiecīgo Izsoles daļu, ja:
      1. nav vēl iestājies vai ir beidzies pretendentu reģistrācijas termiņš;
      2. pretendents neatbilst kādai no Nolikuma 4.1.punktā noteiktajām prasībām;
      3. Komisija ir nosūtījusi pretendentam uzaicinājumu reģistrēties dalībai Izsolē izsoļu portālā <https://izsoles.ta.gov.lv> uz attiecīgo Izsoles daļu, bet tas nav uz to reģistrējies;
      4. Komisija ir nosūtījusi pretendentam uzaicinājumu reģistrēties dalībai Izsolē izsoļu portālā https://izsoles.ta.gov.lv uz attiecīgo Izsoles daļu, Pretendents ir reģistrējies, bet nav veicis visus Nolikuma 4.1.5.punktā minētos maksājumus.
   5. Izsoles rīkotājs nav tiesīgs līdz Izsoles sākumam sniegt informāciju par Izsoles pretendentiem.
4. Izsoles dalības maksa

Izsoles dalības maksa Izsoles rīkotājam par katru Izsoles daļu tiek noteikta 50.00 EUR (piecdesmit euro un nulle centi) un maksa par dalību izsolē elektroniskās izsoles vietnes administratoram normatīvajos aktos noteiktajā apmērā. Maksājumi veicami saskaņā ar elektronisko izsoļu vietnē uz attiecīgo Izsoles daļu reģistrētajam lietotājam sagatavotajos rēķinos norādītajiem kontiem. Izsoles dalības maksai Izsoles rīkotājam ir jābūt saņemtai Izsoles rīkotāja kontā ne vēlāk kā līdz 2023.gada 15.decembrim (ja elektronisko izsoļu vietnes automātiski sagatavotajā rēķinā ir norādīts cits datums, nekā šajā punktā, jāievēro šajā punktā noteiktais apmaksas termiņš)[[1]](#footnote-1).

1. Drošības nauda
   1. Lai reģistrētos Izsolei uz attiecīgo Izsoles daļu elektronisko izsoļu vietnē <https://izsoles.ta.gov.lv>, Pretendents iemaksā drošības naudu attiecīgās Izsoles daļas viena gada inženierizpētes posma maksas apmērā, saskaņā ar elektronisko izsoļu vietnē uz attiecīgo Izsoles daļu reģistrētajam lietotājam sagatavoto rēķinu. Drošības naudas maksai Izsoles rīkotājam ir jābūt saņemtai Izsoles rīkotāja kontā ne vēlāk kā līdz 2023.gada 15.decembrim. (ja elektronisko izsoļu vietnes automātiski sagatavotajā rēķinā ir norādīts cits datums, nekā šajā punktā, jāievēro šajā punktā noteiktais apmaksas termiņš)[[2]](#footnote-2)
   2. Izsoles uzvarētājam attiecīgajā Izsoles daļā Drošības nauda tiek ieskaitīta Apbūves tiesības maksā, atbilstoši Līguma nosacījumiem.
   3. Izsoles uzvarētājam drošības nauda attiecīgajā Izsoles daļā netiek atmaksāta, ja tas pēc Izsoles rezultātu apstiprināšanas paziņojumā norādītajā termiņā atsakās slēgt Apbūves tiesības līgumu par attiecīgo Izsoles daļu.
   4. Izsoles dalībniekam, kurš nav ieguvis Apbūves tiesības attiecīgajā Izsoles daļā, bet ir nosolījis nākamo augstāko vienreizējo maksājumu par apbūves tiesības piešķiršanu, drošības nauda tiek atmaksāta 15 (piecpadsmit) dienu laikā pēc apbūves tiesības līguma vēja parka moduļa ierīkošanai noslēgšanas ar attiecīgās Izsoles daļas uzvarētāju, pārskaitot to uz dalībnieka norādīto bankas norēķinu kontu. Pārējiem Izsoles dalībniekiem, kas nav ieguvuši Apbūves tiesības attiecīgajā Izsoles daļā drošības nauda tiek atmaksāta ne vēlāk, kā līdz 2024.gada 12.janvārim.
   5. Ja attiecīgajā Izsoles daļā elektroniskajā izsoļu vietnē <https://izsoles.ta.gov.lv> solījumu veicis tikai viens Izsoles dalībnieks un tas atsakās slēgt Apbūves tiesības līgumu par attiecīgo Izsoles daļu paziņojumā norādītajā termiņā atbilstoši Nolikuma nosacījumiem, drošības nauda atmaksāta netiek.
2. Izsoles norise
   1. Izsole elektronisko izsoļu vietnē <https://izsoles.ta.gov.lv> sākas 2023.gada 22.novembrī plkst. 13.00.
   2. Izsole elektronisko izsoļu vietnē <https://izsoles.ta.gov.lv> noslēdzas 2023.gada 22.decembrī plkst. 13:00.
   3. Izsolei autorizētie Izsoles dalībnieki drīkst izdarīt solījumus visā izsoles norises laikā.
   4. Ja pēdējo piecu minūšu laikā pirms Izsoles noslēgšanas noteiktā laika attiecīgajā Izsoles daļā tiek reģistrēts solījums, Izsoles daļas solīšanas laiks automātiski tiek pagarināts par piecām minūtēm.
   5. Ja pēdējās stundas laikā pirms Izsoles noslēgšanas tiek konstatēti būtiski tehniski traucējumi, kas var ietekmēt Izsoles rezultātu, un tie nav saistīti ar sistēmas drošības pārkāpumiem, Izsoles laiks automātiski tiek pagarināts līdz nākamās darbadienas plkst. 13.00.
   6. Pēc Izsoles noslēgšanas solījumus nereģistrē un elektronisko izsoļu vietnē tiek norādīts Izsoles noslēguma datums, laiks un pēdējais izdarītais solījums katrai Izsoles daļai.
   7. Izsoles organizētājs var pārtraukt Izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt Izsoles rezultātu. Paziņojumu par Izsoles pārtraukšanu publicē elektronisko izsoļu vietnē.
   8. Pēc Izsoles slēgšanas elektronisko izsoļu vietnes sistēma automātiski sagatavo Izsoles aktu par katru Izsoles daļu.
3. Izsoles rezultātu apstiprināšana un Apbūves tiesības līguma slēgšana
   1. Komisija pēc Izsoles slēgšanas sagatavo ziņojumu LVM Valdei par Izsoles procesu un rezultātiem.
   2. Atbilstoši LVM Valdes lēmumam Komisijas priekšsēdētājs nodrošina, ka Izsoles protokolus kopā ar pārējiem dokumentiem iesniedz ZM Izsoles rezultātu apstiprināšanai par valstij ZM personā piederošiem zemesgabaliem un pilnvarojuma izsniegšanai LVM ZM vārdā slēgt ar izsoles uzvarētājiem Apbūves tiesības līgumus, kā arī pilnvarojuma izsniegšanai parakstīt nostiprinājuma lūgumus apbūves tiesību reģistrācijai Zemesgrāmatā ar pārpilnvarojuma tiesībām.
   3. Atbilstoši Publiskas personas kapitāla daļu un kapitālsabiedrību pārvaldības likuma 26.panta sestās daļas un LVM Padomes reglamenta 11.5.punkta noteikumiem LVM ir nepieciešama koordinācijas institūcijas piekrišana tāda darījuma slēgšanai, kas būtiski (vismaz par 15 procentiem) ietekmē LVM vidēja termiņa darbības stratēģijā noteikto aktīvu apjomu (šādā gadījumā LVM Padomei ir jāsaņem koordinācijas institūcijas atzinums, pirms dod piekrišanu).
   4. Atbilstoši saņemtajam ZM lēmumam un pilnvarojumam Komisija sagatavo ziņojumu LVM Valdei par:
      1. pārpilnvarojumu konkrētam LVM darbiniekam ZM vārdā parakstīt Apbūves tiesības līgumu/līgumus un nostiprinājuma lūgumus apbūves tiesības reģistrācijai Zemesgrāmatā;
      2. izsoles rezultātu apstiprināšanu par LVM īpašumā esošām zemēm un pilnvarojumu LVM vārdā parakstīt Apbūves tiesības līgumu/līgumus un nostiprinājuma lūgumus apbūves tiesības reģistrācijai Zemesgrāmatā.
   5. Pēc Izsoles rezultātu apstiprināšanas Komisija rakstveidā informē Izsoles uzvarētāju katrā attiecīgajā Izsoles daļā par Izsoles rezultātu apstiprināšanu norādot termiņu, līdz kuram jāparaksta Apbūves tiesības līgums. Informācija par Izsoles rezultātu apstiprināšanas procesa gaitu ir pieejama Vadlīnijās.
   6. Komisija divu darba dienu laikā pēc Izsoles rezultātu apstiprināšanas organizē šīs informācijas ievietošanu AS “Valsts nekustamie īpašumi” tīmekļa vietnē <http://www.vni.lv> un AS “Latvijas valsts meži” tīmekļa vietnē <http://www.lvm.lv>.
   7. Izsoles uzvarētājam attiecīgajā Izsoles daļā Apbūves tiesības līgums ar Apbūves tiesības piešķīrēju jāparaksta 1 (viena) mēneša laikā no Izsoles rezultātu paziņošanas, ja Nolikuma 10.5. punktā norādītajā uzaicinājumā nav norādīts cits termiņš. Ja minētajā termiņā nosolītājs neparaksta vai iesniedz attiecīgu atteikumu, ir uzskatāms, ka Izsoles uzvarētājs no Apbūves tiesības līguma slēgšanas ir atteicies un tas zaudē iemaksāto drošības naudu.
   8. Ja Izsoles uzvarētājs, kurš nosolījis augstāko vienreizējo maksājumu par Apbūves tiesības piešķiršanu attiecīgajai Izsoles daļai, atsakās slēgt Apbūves tiesības līgumu, Apbūves tiesības piešķīrējam ir tiesības secīgi piedāvāt slēgt Apbūves tiesības līgumu tam Izsoles dalībniekam, kurš piedāvājis attiecīgajai Izsoles daļai nākamo augstāko vienreizējo maksājumu par Apbūves tiesības piešķiršanu. Apbūves tiesības piešķīrējs 10 (desmit) darbdienu laikā pēc minētā piedāvājuma nosūtīšanas nodrošina minētās informācijas publicēšanu AS “Valsts nekustamie īpašumi” tīmekļa vietnē <http://www.vni.lv> un AS “Latvijas valsts meži” tīmekļa vietnē <http://www.lvm.lv>.
   9. Izsoles dalībnieks, kurš nosolījis nākamo augstāko vienreizējo maksājumu par Apbūves tiesības piešķiršanu attiecīgajai Izsoles daļai, atbildi sniedz 2 (divu) nedēļu laikā pēc Apbūves tiesības piešķīrēja rakstiska piedāvājuma saņemšanas dienas.
   10. Ja Nolikuma 10.9.punktā uzrunātais Izsoles dalībnieks piekrīt parakstīt Apbūves tiesības līgumu par paša nosolīto vienreizējo maksājumu par attiecīgo Izsoles daļu, LVM pēc attiecīga pilnvarojuma saņemšanas informē to par Apbūves tiesības līguma parakstīšanas nosacījumiem, t.sk. parakstīšanas termiņu.
   11. Apbūves tiesības piešķīrējs ne vēlāk kā 10 (desmit) darbdienu laikā pēc Apbūves tiesības līguma parakstīšanas nodrošina informācijas par noslēgto līgumu publicēšanu AS “Valsts nekustamie īpašumi” tīmekļa vietnē <http://www.vni.lv> un LVM tīmekļa vietnē <http://www.lvm.lv>.
   12. ZM vai LVM Valde neapstiprina izsoles vai attiecīgās Izsoles daļas rezultātus, ja:
       1. tiek konstatēts, ka nepamatoti noraidīta kāda dalībnieka piedalīšanās Izsolē;
       2. tiek konstatēts, ka bijusi noruna atturēt kādu no piedalīšanās Izsolē;
       3. atklājas, ka nosolītājs ir tāda persona, kura nevar slēgt darījumus, vai kurai nebija tiesību piedalīties izsolē.
4. Pārsūdzība
   1. Ja Izsoles pretendents vai Izsoles dalībnieks uzskata, ka Izsoles procesa gaitā ir pārkāpti Latvijas Republikā spēkā esošie normatīvie akti, tam ir tiesības iesniegt sūdzību. Sūdzības iesniegšana neaptur Izsoles procesu.
   2. Sūdzība ir iesniedzama rakstveidā ne vēlāk kā 7 (septiņu) darba dienu laikā pēc Izsoles slēgšanas attiecīgajā Izsoles daļā.
   3. Sūdzībā jānorāda sūdzības iesniedzēja nosaukums/vārds, uzvārds, reģistrācijas Nr., adrese, kā arī Latvijas Republikā spēkā esošā normatīvā akta pārkāpuma būtība. Sūdzību paraksta sūdzības iesniedzējs. Tai var tikt pievienoti attiecīgi dokumenti, kas pamato sūdzību.
   4. Sūdzība adresējama LVM Valdei un iesniedzama Vaiņodes ielā 1, Rīgā, LV-1004 vai elektroniski e-pastā: [lvm@lvm.lv](mailto:lvm@lvm.lv).
   5. Sūdzība tiek izskatīta 30 (trīsdesmit) darba dienu laikā no tās saņemšanas dienas. Ja sūdzības izskatīšanai ir nepieciešams saņemt papildu informāciju, LVM ir tiesības pagarināt sūdzības izskatīšanas termiņu, par to informējot sūdzības iesniedzēju.
5. **Personas datu aizsardzības jautājumi** 
   1. Šīs sadaļas noteikumi nosaka fizisko personu datu apstrādes kārtību gadījumos, kad uz Izsoles gaitu ir attiecināma Eiropas Parlamenta un Padomes 2016.gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).
   2. Personas datu apstrādes pamatojums – Izsoles īstenošana, Apbūves tiesības līguma noslēgšana un izpilde, GDPR 6.panta pirmās daļas b) un c) apakšpunkts. Izsolē iesniegtajos dokumentos norādīto fizisko personu dati tiks apstrādāti, lai nodrošinātu Izsoles norisi, Pretendenta iesniegto dokumentu izvērtēšanu, Apbūves tiesības līguma noslēgšanu un izpildi, atbilstoši normatīvajiem aktiem.
   3. Pretendents nodrošina, ka visu iesniegtajā dokumentācijā norādīto fizisko personu datu apstrādei, kuru veiks Komisija gan Izsolē, gan Apbūves tiesības līguma izpildē, ja ar Dalībnieku tiks noslēgts Apbūves tiesības līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā.
   4. Pretendents nodrošina visu savā iesniegtajā dokumentācijā norādīto fizisko personu datu apstrādei, kuru veiks Komisija gan Izsolē, gan Apbūves tiesības līguma izpildē, ja ar Dalībnieku tiks noslēgts Apbūves tiesības līgums, informēšanu par paredzēto personas datu apstrādi.
   5. Personas datu apstrādes pārzinis: AS “Latvijas valsts meži”, kontaktinformācija: Vaiņodes iela 1, Rīga, LV-1004, e-pasts: [lvm@lvm.lv](mailto:lvm@lvm.lv), tālrunis 67610015.
   6. LVM kā pārzinis informē, ka fizisko personu dati, ko Pretendents ir iesniedzis Izsolē, var tikt nodoti ZM.
6. Nolikuma pielikumi:
   1. Pielikums Nr.1 –Izsoles daļu apraksti (1.1. – 1.38.).
   2. Pielikums Nr.2 - Pieteikuma forma.
   3. Pielikums Nr.3 – Apbūves tiesības līguma projekts.

1. Ministru kabineta 2018. gada 19. jūnija noteikumi Nr. 350 "Publiskas personas zemes nomas un apbūves tiesības noteikumi", 37.² punkts. <https://likumi.lv/ta/id/299999#p37_2> [↑](#footnote-ref-1)
2. Ministru kabineta 2018. gada 19. jūnija noteikumi Nr. 350 "Publiskas personas zemes nomas un apbūves tiesības noteikumi", 37.² punkts. <https://likumi.lv/ta/id/299999#p37_2> [↑](#footnote-ref-2)